section_heading: Zanimljivosti
paragraph_text: „Grička vještica“ je ciklus sedam svezaka vrlo opsežnih romana koji su prepuni događaja i različitih likova. Priča ide da je Zagorka da bi si olakšala praćenje sudbina likova na jednom stolu imala posložene lutkice koje su predstavljale likove i svaki put kada bi ubila nekog lika srušila bi odgovarajuću lutkicu na pod. Jednom prilikom Zagorkina spremačica naišla je na lutkicu na podu i vratila je natrag na mjesto, pa je tako jedan od likova iznenada uskrsnuo nekoliko svezaka kasnije.<ref>Ivana Sudan:  "Kći Lotrščaka" Marije Jurić Zagorke: klasik čija vrijednost traje i danas, Gradska knjižnica Rijeka. 22. veljače 2018. Pristupljeno 14. ožujka 2020.